Official Journal L 276 , 28/10/2000 P. 0085 - 0088



KOMISJONI OTSUS, 13. oktoober 2000, millega muudetakse otsust 94/323/EMÜ, milles sätestatakse Singapurist pärit kalatoodete impordi eritingimused (teatavaks tehtud numbri K(2000) 3000 all) (EMPs kohaldatav tekst) (2000/660/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. juuli 1991. aasta direktiivi 91/493/EMÜ, milles sätestatakse kalatoodete tootmise ja turuleviimise tervishoiunõuded,1 viimati muudetud direktiiviga 97/79/EÜ,2 eriti selle artiklit 11, ning arvestades järgmist: (1) Komisjoni 19. mai 1994. aasta otsuse 94/323/EÜ (millega kehtestatakse Singapurist pärit kalatoodete impordi eritingimused3) artiklis 1 sätestatakse, et Ministry of National Development, Primary Production Department (Veterinary Public Health Division) on Singapuri pädev asutus, mis kontrollib ja tõendab kala- ja akvakultuuritoodete vastavust direktiivi 91/493/EMÜ nõuetele. (2) Pärast Singapuri haldussüsteemi ümberkorraldamist kuulub pädevus kalatoodete terviseohutuse sertifikaatide alal, millega seni tegeles Ministry of National Development, Primary Production Department (Veterinary Public Health Division), asutusele nimega Agri-Food ... Veterinary Authority of Singapore: Veterinary Public Health Service (AVA). See uus asutus on võimeline tõhusalt kontrollima kehtivate õigusaktide kohaldamist. Seetõttu on vaja muuta otsuses 94/323/EÜ viidatud pädeva asutuse nimetust ning selle otsuse A lisas sisalduvat terviseohutuse sertifikaati. (3) Otstarbekas on ühtlustada otsuse 94/323/EÜ sõnastus hiljem vastu võetud komisjoni otsuste sõnastustega, milles sätestatakse teatavatest kolmandatest riikidest pärit kala- ja akvakultuuritoodete impordi eritingimused. (4) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsust 94/323/EÜ muudetakse järgmiselt. 1. Artikkel 1 asendatakse järgmisega: "Artikkel 1 Agri-Food ... Veterinary Authority of Singapore: Veterinary Public Health Service (AVA) on Singapuri pädev asutus, mis kontrollib ja tõendab kala- ja akvakultuuritoodete vastavust direktiivi 91/493/EMÜ nõuetele." 2. Artikkel 2 asendatakse järgmisega: "Artikkel 2 Singapurist pärit kala- ja akvakultuuritooted peavad vastama järgmistele tingimustele: 1. igale partiile peab olema lisatud nõuetekohaselt täidetud, allkirjastatud, kuupäevastatud ja ühel lehel esitatud veterinaarsertifikaadi nummerdatud originaal, mis vastab käesoleva otsuse A lisas esitatud näidisele; 2. tooted peavad olema pärit käesoleva otsuse B lisas loetletud heakskiidetud ettevõtetest, kalatöötlemislaevadelt, külmhoonetest või registreeritud külmutuslaevadelt; 3. välja arvatud külmutatud pakendamata kalatoodete puhul, mis on ette nähtud konservide tootmiseks, peab kõikidele pakenditele olema märgitud kustumatult sõna "SINGAPORE" ja päritoluettevõtte, kalatöötlemislaeva, külmhoone või külmutuslaeva loa-/registreerimisnumber." 3. Artikli 3 lõige 2 asendatakse järgmisega: "2. Sertifikaatidel peab olema AVA esindaja nimi, ametinimetus ja allkiri ning kõnealuse asutuse ametlik tempel, mille värv peab erinema muude kannete värvist. 4. Otsuse A lisa asendatakse käesoleva määruse lisaga. Artikkel 2 Käesolev otsus on adresseeritud liikmesriikidele. Brüssel, 13. oktoober 2000 Komisjoni nimel komisjoni liige David BYRNE 1 EÜT L 268, 24.9.1991, lk 15. 2 EÜT L 24, 30.1.1998, lk 31. 3 EÜT L 145, 10.6.1994, lk 19. LISA "A LISA TERVISEOHUTUSE SERTIFIKAAT Singapurist pärit ja Euroopa Ühendusse eksportimiseks ettenähtud kala- ja akvakultuuritoodete jaoks, välja arvatud mis tahes kujul kahepoolmelised karploomad, okasnahksed, mantelloomad ja meriteod Viitenumber: Lähteriik: SINGAPUR Pädev ametiasutus: Agri-Food ... Veterinary Authority of Singapore: Veterinary Public Health Service (AVA) I. Kalatoodete identifitseerimisandmed Kala- või akvakultuuritoote kirjeldus:1 liik (teaduslik nimetus): toote esitus ja töötlemisviis:2 Koodnumber (võimaluse korral): Pakendiliik: Pakkeüksuste arv: Netomass: Nõutav temperatuur ladustamisel ja transportimisel: II. Toodete päritolu AVA poolt Euroopa Ühendusse eksportimise jaoks heaks kiidetud ettevõtte (ettevõtete), kalatöötlemislaeva (kalatöötlemislaevade), külmhoone (külmhoonete) või külmutuslaeva (külmutuslaevade) nimi (nimed) ja ametlik loanumber (-numbrid): III. Toodete sihtkoht Tooted saadetakse (lähetuskoht) kuhu: (sihtriik ja sihtkoht) Transpordivahend: Lähetaja nimi ja aadress: Vastuvõtja nimi ja aadress sihtkohas: IV. Terviseohutuse kinnitus Ametlik inspektor tõendab, et eespool nimetatud kala- või akvakultuuritooted: 1. on püütud ja käideldud laevade pardal vastavalt direktiivis 92/48/EMÜ sätestatud sanitaareeskirjadele; 2. on lossitud, käideldud ning asjakohaselt pakitud, valmistatud, töödeldud, külmutatud, sulatatud ja ladustatud hügieeniliselt vastavalt direktiivi 91/493/EMÜ lisa II, III ja IV peatükis sätestatud nõuetele; 3. on läbinud sanitaarkontrollid vastavalt direktiivi 91/493/EMÜ lisa V peatükile; 4. on pakitud, markeeritud, ladustatud ja transporditud vastavalt direktiivi 91/493/EMÜ lisa VI, VII ja VIII peatükile; 5. ei ole pärit mürgistest liikidest ega sisalda biotoksiine; 6. on rahuldavalt läbinud teatavate kalatoodete kategooriate puhul direktiivis 91/493/EMÜ ja selle rakendusotsustes sätestatud organoleptilised, parasitoloogilised, keemilised ja mikrobioloogilised kontrollid; Allakirjutanud ametlik inspektor teatab, et on tutvunud direktiivide 91/493/EMÜ ja 92/48/EMÜ ning otsuse 94/323/EMÜ sätetega. . (koht), (kuupäev) Ametlik tempel3: Ametliku inspektori allkiri3 (Allakirjutaja nimi trükitähtedega, ametinimetus ja kvalifikatsioon) 1 Mittevajalik maha tõmmata. 2 Elus, jahutatud, külmutatud, soolatud, suitsutatud, konserveeritud jne. 3 Templi ja allkirja värv peavad erinema sertifikaadi muude elementide värvist.